google/wiki40b huggingface dataset:
Medusa-piercing

Navn

Medusa-piercingen hadde lenge ikke noe navn før en frisør fra Toronto ga den navn på 1990-tallet.
Denne piercingen har mange navn i forskjellige miljøer, blant annet Philtrum-piercing, Cleft-piercing og Upbret-piercing (motsatte av labrett).

Utføring

Vanligvis brukes det samme smykke og piercingteknikk i Medusa-piercingen som i labret-piercingen.
Medusa-piercingen blir vanligvis tatt fra huden inn i munnhulen av skjønnhetsgrunner, likevel er det minst smertefullt å ta piercingen fra munnhulen og ut av huden. Piercingen gror vanligvis til etter mellom to til tre månder.
Det er også viktig å ikke treffe noen arterier under piercingen som er av stort antall i underleppen.

Risiko

Risikoen ved denne piercingen er at den gror inn i leppen. Dette kan hindres ved riktig piercing og riktig smykke.
Feil smykke eller feil piercingteknikk kan føre til skader på blant annet vevet i munnhulen, eller at piercingen ikke blir symmetrisk.
Piercinghullet kan også bli for stort, slik at smykket ikke fyller igjen hullet, noe som kan føre til lekkasjer. En måte å minske faren på er å la piercingen være i ro. Et annet problem med denne piercingen er at den gjøre skader på tennene, ved at ringen sliter på tennene. En måte å forhindre dette på er å bruke smykker laget av glass, tre, bioplast eller PTFE.

Etterbehandling

For etterbehandling av en slik piercinger er det vanlig å bløte piercing opp med en litt saltholdig veske to til tre ganger daglig. Bløt såret i tre til fire minutter og man hindrer blood og lymfe ubehag på grunn av smykket (dette gjøres på begge sider). Det er her viktig at blandingsforholdet er riktig. Fjern så restene med en bomullspinne, og sett så smykket rolig igjennom piercingen.

Smykket

Det vanligste smykket er å ha et 14gram (1,6mm) på menn eller 16gram (1,2mm) på kvinner. 12gram piercinger er uvanlig men kan også lages.
Det vanligste smykket er labretknott men det brukes også ballukkingsring.
Tora Augestad

Biografi

Tora Augestad har fått sin utdanning ved Norges musikkhøgskole i Oslo og Kungliga Musikhögskolan i Stockholm og har studert sang med blant andre Torsten Föllinger og  Ståle Ytterli, både klassisk stil og jazz. Hun har master i kabaretsang ved Norges musikkhøgskole med særlig vekt på Hanns Eisler, Kurt Weill og amerikansk kabaret. 
Tora Augestad sang i Det Norske Solistkor fra 2000-2005 og vokalgruppen Pitsj fra 1999-2006. Hun er vokalist i ensemblet Music for a while som gav ut platen Weill Variations høsten 2007 (Grappa). Høsten 2012 kom de med albumet «Graces that refrain» som ble omfavnet av norsk presse. Hun har vært solist på juleturneen til The Source, medvirket i ulike kabareter og operaer og vært  skuespiller/sanger ved Teater Ibsen i Skien samt ved Riksteatret. Hun dirigerte Norges ungdomskor i 2004 – 2006. Synger i trioen BOA. Hun har vært solist med diverse orkestre og ensembler, blant annet med Oslo Sinfonietta under Oslo Kammermusikkfestival.
Augestad flyttet til Berlin våren 2007 og arbeider for tiden med noen av Europas fremste ensembler for moderne musikk blant annet Ensemble Modern og Klangforum Wien.
15. oktober 2010 var Tora Augestad gjest i Beat for beat, et TV-program på NRK1.
Siden 2009 har Augestad arbeidet med den sveitsiske stjerneregissøren Christoph Marthaler. Hun har medvirket i følgende av hans produksjoner ved operaen i Basel: som solist i «Wüstenbuch» (opera av Beat Furrer), i «Meine faire Dame – ein Sprachlabor» (2010-), «Lo Stimolatore Cardiaco» (2010/11) og i den svært suksessrike forestillingen «King Size - eine enharmonische Verwechslung» (2013). 
I 2012 debuterte Tora Augestad ved operaen i Zürich i en ny produksjon av Christoph Marthaler med blant andre Anne Sofie von Otter. 
I 2013 sang Augestad i Marthalerforestillingen «Letzte Tage, ein Vorabend» ved Wiener Festwochen. Sammen med Oslo-Filharmonien vant hun Spellemannprisen 2018 i klassen klassisk for utgivelsen Portraying Passion.
Ashley Greene

Personlige liv

Ashley er født i Jacksonville, og er datter av Michele og Joe Greene.
Hun gikk på University Christian School, men i 10. byttet til Wolfson High School.
Når hun var 17 flyttet hun til Los Angles, California, for å satse på skuespiller yrket.
Greene har en eldre bror som heter Joe, og han bor fortsatt i Jacksonville, med foreldrene deres.
Hun er god venn med skuespillerne i Twilight, Kellan Lutz og Jackson Rathbone, som hun kjente før innspillingene av Twilight.
Ashley har tidligere uttalt at hun vokste opp med å se på amerikansk fotball, og er en ivrig fan av Florida Gators.

Karriere

Hun planla i utgangspunktet  å bli modell, men ble fortalt at hun ikke var høy nok til for å være en, og burde heller fokusere på å opptre i reklamer.
Etter å ha tatt skuespiller timer, ble hun forelsket i skuespill og innså at hun foretrakk det over å være modell. Greene ble uteksaminert fra videregående skole tidlig og flyttet til LA for å forfølge en skuespiller drømmen.
Siden da har hun dukket opp som gjest på slike TV-programmer, som Punk'd og Crossing Jordan.
Greenes store gjennombrudd kom i 2008 da hun ble tildelt rollen som Alice Cullen i Twilight, en film basert på romanen med samme navn av Stephenie Meyer. Hun gjentok sin rolle som Alice i 2009 oppfølgeren til Twilight, The Twilight Saga: New Moon, 2010 The Twilight Saga: Eclipse, 2011  The Twilight Saga: Breaking Dawn - Part 1, 2012 The Twilight Saga: Breaking Dawn - Part 2.
Greene spilte Michelle Burkham i drama filmen Skateland, som hadde premiere i 2010 på Sundance Film Festival.
Hun spilte med sin Twilight-kollega Kellan Lutz i filmen A Warrior heart, hun er også med ii thriller filmen, sommerens Blood, samt Dark Castle, og Entertainment produksjonenen "the Apparition" (skikkelsen) som begynte å filme den 1. februar 2010.
Greene presenterte en pris på 2010 MTV Video Music Awards den 12. september 2010.
Logtun kirke

Logtun kirke er en steinkirke som ligger på halvøya Frosta i Trøndelag, like ved stedet hvor Frostatinget ble holdt. Man tror at både Frostatingets segl og lovbok – Frostatingsloven – har vært oppbevart i en kiste i kirken. Kirken har en spesiell altertavle som ble utskåret i 1652, og malt i 1655.
Ifølge Frostatingsloven var det en kirke her allerede på slutten av 1100-tallet, men den nåværende bygningen er trolig oppført omkring 1500-tallet. Den var hovedkirke på bygda frem til 27. desember 1862, da den ble vedtatt nedlagt pga. byggingen av en ny kirke på Presthus. Den nye kirken ble innviet 24. oktober 1866.
I  1903 ble kirken gitt til Fortidsminneforeningen – mot at de «holdt murene ved like» –. Murene ble restaurert og nytt tak ble lagt. Kirken blir brukt til bryllup og gudstjenester, og er om sommeren åpen for besøkende.
Borgund videregående skole

Borgund videregående skole er en videregående skole lokalisert i Fremmerholen i Ålesund, med flere avdelinger i Nørvasundet.
BVGS består av flere yrkesrettede linjer blant annet elektrofagslinje, helse- og sosialfag, frisørfag, bygg og anlegg og matfag i et eget kjøkkenlokale
Borgund vidaregående hadde tidligere to lokaliteter i Ålesund; i Spjelkavik/Fremmerholen og på Nørve. Avdelingen på Nørve ble fraflyttet i 2009. Skolen har 715 elevplasser, fordelt på 5 yrkesfaglige utdanningsprogram på VG1-nivå og 28 programområder. I tillegg har skolen om lag 400 privatister per år, 150 som blir realkompetansevurdert og utstrekt ressurssentervirksomhet. Skolen har 180 ansatte. Det er vedtatt utbygging for ca. 450 mill. kr. Utbygginga skal føre til samlokalisering på sikt. Første byggetrinn er ferdig, andre byggetrinn er under bygging og tredje byggetrinn er under planlegging. Borgund vgs arbeider for å være en regional utviklingsaktør i samarbeid med bransjene i arbeidslivet, ungdomsskolene og høgskolene.
Shapingba

Shapingba (kinesisk: 沙坪坝区; pinyin: Shāpíngbà Qū) er et bydistrikt nær sentrum i byprovinsen Chongqing i Folkerepublikken Kina. Den ligger på høyre bredd av elven Jialing.
Arealet er på 396 km².
Befolkningen var på 840 900 innbyggere i 2004.
Chongqinguniversitetet ligger i dette bydistriktet.

Samferdsel

Kinas riksvei 212 løper gjennom området. Den begynner i Lanzhou i Gansu og fører sørover via Nanchong i Sichuan og ender i Chongqing.
Porto

Eldste historie

Portos historie strekker seg tilbake til 300-tallet f.Kr. og den romerske okkupasjonen av Den iberiske halvøya. Iberisk-keltiske og urkeltiske ruiner har blitt oppdaget i flere områder, og deres bosetning har blitt datert tilbake til rundt 275 f.Kr. I løpet av den romerske okkupasjonen utviklet byen seg til en betydelig kommersiell havn, hovedsakelig for handelen mellom Olissipona (dagens Lisboa) og Bracara Augusta (dagens Braga).
Porto ble angrepet og erobret av maurerne i løpet av den muslimske invasjonen av Den iberiske halvøya i 711. I 868 ble Vímara Peres, en kristen krigsherre fra Gallaecia og en vasall under Alfonso III, konge av Asturias, León og Galicia, sendt for å gjenerobre og sikre landområdene fra maurerne. Dette omfattet området fra elven Miño og til Douro: bosetningen i Portus Cale og området som var kjent som Vila Nova de Gaia. Portus Cale, ble senere referert til Portucale, og ble opphavet til det moderne statnavnet Portugal. I 868 etablerte grev Vímara Peres grevskapet Portugal (portugisisk: Condado de Portucale), vanligvis kjent som Condado Portucalense etter frigjøringen av områdene nord for elven Douro.
I 1387 var Porto setet for bryllupet mellom Johan I av Portugal og Filippa av Lancaster, datter av John av Gaunt, den tredje overlevende sønn av Edvard III av England. Denne foreningen symboliserte en langvarig militær allianse mellom Portugal og England. Den portugisisk-engelske allianse er verdens eldste nedtegnede militærallianse som fortsatt blir holdt i hevd via NATO. (se Windsor-traktaten av 1386).
På 1300- og 1400-tallet bidro skipsverftene i Porto til utviklingen av portugisisk skipsbygging. Det var også fra havnen i Porto at prins Henrik Sjøfareren (sønn av Johan I) i 1415 satte i gang erobringen av den mauriske havnen Ceuta i nordlige Marokko. Denne ekspedisjon av kongen og hans flåte, som også prins Henrik var en del av, ble etterfulgt av en større utforskning av vestkysten av Afrika, noe som åpnet for den portugisisk oppdagelsestiden. Kallenavnet som ble gitt til folket i Porto begynte på denne tiden, kollektivt referert til som tripeiros, en referanse til en historisk epoke da kjøtt av god kvalitet ble fraktet med skip fra Porto med deres sjøfolk, mens kjøtt av lavere kvalitet, avskjæringer, innmat og innvoller, ble etterlatt til byens egen befolkning. Mat laget av innmat og avskjæringer er i dag en stolt matrett i dagens Porto.
Verdensarvens dag

Verdensarvens dag (International Day For Monuments and Sites) blir markert 18. april hvert år rundt om i verden med ulike typer aktiviteter. Det kan være besøk til verdensarvens monumenter og steder, konferanser og avisartikler.

Historie

Forslaget om å opprette Verdensarvens dag kom fra ICOMOS 18. april 1982 og ble godkjent av UNESCOs generalforsamling i 1983. 
Målet er å øke oppmerksomheten på variasjonen av den kulturelle arven, sårbarheten og arbeidet som gjøres for å beskytte og bevare denne. I 2017 var temaet «Verdensarven og bærekraftig turisme».
Geil

Geil (eller gjeil) er en vei eller «fegate» med gjerder (ofte steingjerder) på begge sider. Den gikk fra gårdstunet og til utmarka, og ble brukt til å lede dyrene til og fra beite. Mange stedsnavn har geil i seg og vitner om hvor geilene gikk, som for eksempel Geilo. Vi finner betegnelsen brukt også i middelalderens Oslo.
Froskene

Handling

Jason Crockett er en gretten, bitter og handikappet millionær som har samlet barn og barnebarn på det avsidesliggende familiestedet sitt i Florida for å feire fødselsdagen sin. Samtidig med dette er frilans-fotografen Pickett Smith i ferd med å lage en artikkel om forurensning i området. Industrimagnaten Crockett er på sin side ikke opptatt av forurensning og hater dyr. Etterhvert blir den ene etter den andre av hans slektinger drept av insekt og andre kryp. Det viser seg at frosker, slanger og andre kryp er i ferd med å samle seg i store mengder og angriper mennesker i området.

Om filmen

Froskene er en skrekkfilm som spiller på elementer som forurensning og industriutslipp, og om hvordan naturen tilslutt kan slå tilbake mot menneskeheten og deres moderne forbrukermentalitet. Filmen har tydelig hentet noe inspirasjon fra Alfred Hitchcocks omtalte film Fuglene fra 1963.
Den ble innspilt i Walton County i Florida.

Filmanmelderne

Froskene fikk lunken mottakelse av kritikerne og har bare fått 29 % på Rotten Tomatoes.
Filmsiden Apolloguide likte den dårlig og omtaler den blant annet med adjektivene: «Tåpelig film som aldri blir skummel, og heller ikke dårlig nok til å bli ufrivillig morsom». The SF, Horror and Fantasy Film Review er noe mer moderat i sin kritikk, men poengterer at de fleste karakterene er noe en-dimensjonale og at filmen ikke virker å ha noen målsetning. Den roses imidlertid for sine skildringer av naturen. Samme side påpeker at enkelte filmkritikere lovpriste den da den ble sluppet i USA. Video Graveyard stiller seg også negativ til filmen og skriver blant annet at: «Dessverre var det beste med filmen selve slagordet («Today the pond, tomorrow the World!»), og filmplakaten der man får se en menneskehånd stikke ut av kjeften til en gigantisk frosk». De gir imidlertid noe ros for skuespillerprestasjonene til de fremste karakterene i filmen. Amerikanske TV Guide er blandet og omtaler den både som «Tåpelig og effektiv». I negativ retning påpeker de at: «...filmen gir ikke noen forklaring på hvorfor dyrene angriper». Svenske Fanatisk Film er for det meste positiv og skriver blant annet «Den här filmen är helt klart ett kompetent hantverk utan att för den sakens skull bli någon riktig höjdare», og videre «Man kan väl säga vad man vill om filmen och man kan väl ha olika åsikter om den och dess budskap är skrämmande eller inte, men att filmen innehåller många vackra bilder på djuren råder det ingen som helst tvekan om».

Popularitet

Ifølge The SF, Horror and Fantasy Film Review ble filmen en moderat kommersiell suksess da den kom.

Norge

Filmen gikk på kino under tittelen Froskene. Den utgitt på video av Mayco i 1982 under originaltittelen.
Ultrahøy frekvens

Ultrahøy frekvens (UHF) er elektromagnetisk stråling i området mellom 300 MHz og 3 GHz. Øvre del av UHF ligger i mikrobølgeområdet.
Bølgelengde: 0,1 – 1 meter.

Teknologi

UHF band III og IV skal brukes for det nye Digitalt bakkenett (TV). Frekvensområdet for disse er 470–790 MHz.
Nordisk mobiltelefon (NMT) benyttet et bånd nær 450MHz, og hadde lengre rekkevidde enn dagens mobiltelefoner med GSM-kommunikasjon på 900 og 1800 MHz.
IEEE 802.11 b og g "wi-fi" (se Trådløst lokalt datanett) er også innenfor UHF. Frekvensen på disse er 2,4 GHz.
Yolanda

Etymologi

Yolanda har opprinnelse i det franske middelalder-navnet Yolande. Navnet kan muligens være en form av Violante, dannet av latinske viola, «fiolett». Navnet kan alternativt ha germansk opprinnelse.
Eigil Lehmann

Virke som prest

I 1930 ble han hjelpeprest i Modum, og fra 1937 prest i Skjold i Ryfylke. I 1958 dro han til Bergen og ble residerende kapellan i Birkeland prestegjeld i Fana.  Han ble sogneprest i Nordås prestegjeld i Fana i 1971 og tok avskjed i 1976.

Språkstrid

Lehmann var æresmedlem i Vestmannalaget og Vestlandske Mållag, og var med på skapingen av Ivar Aasen-sambandet i 1965. Han har vært i styret for Norsk bokreidingslag og Halldor O. Opedals fond, og var med i Norsk Måldyrkingslag. Han utgav en færøysk-norsk ordbok.
Armageddon (film)

Handling

Etter at NASA oppdager at en astroide på størrelse med Texas er på kollisjonskurs med Jorden blir det en kamp mot tiden for å finne en måte å stoppe den på. Mange forslag blir lansert for NASA-sjefen Dan Truman (Billy Bob Thornton), men til slutt er det klart at det bare finnes en reell løsning; et team må sendes til selve astroiden, bore et hull dypt ned i bakken og plassere en atombombe i bunnen, som så skal ødelegge faren. De kommer frem til at det bare er en mann som kan utføre jobben; boresjef Harry S. Stamper (Bruce Willis). Sammen med sitt team av mer eller mindre eksentriske gærninger blir han hentet inn for å gjøre jobben sammen med et del av NASAs egne astronauter. Etter en halsbrekkende treningsøkt blir to romferger sendt ut, med et borelag i hver.
Filmen har også en kjærlighetshistorie som handler om Grace (Liv Tyler), og AJ (Ben Affleck) som blir forlovet. Problemet er at Grace er datteren til Harry og Harry og AJ er ikke bestevenner.
Nordre Tverrfjorden

Nordre Tverrfjorden (nordsamisk: Sámevuotna) er en fjordarm av Langfjorden i Loppa kommune i Finnmark. Fjorden har innløp mellom Sloppelandet i nord og Snappen i sør og strekker seg to kilometer østover til botn av fjorden, hvor Nord-Tverrfjordelva munner ut. Nordre Tverrfjorddalen er fortsettelsen av fjorden mot øst.
Det er ingen bosetninger ved fjorden, som er omgitt av høye fjell. På sørsida ligger toppene på over 1 000 meter over havet.
Obrestad

Obrestad er et område og en gård i Hå kommune på Jæren i Rogaland. Gården ligger ut mot Nordsjøen. Obrestad er også et norsk etternavn og stedsnavn. 
Det ble opprettet en redningsstasjon for sjøfarende på Obrestad i 1854. Den var i drift til 1977.

Historie

Stormannen Eirik Bjodaskalle, som levde i årene rundt 950, skal ha hatt sin storgård her på Obrestad. Eirik Bjodaskalle var far til Astrid Eiriksdatter, mor til kong Olav Tryggvason. Snorre Sturlason skriver om dette i Olav Tryggvasons saga i Heimskringla. Det var her Astrid og Olav måtte søke tilflukt før de dro østover.
Under den andre verdenskrigens «englandsfart», flyktet nordmenn blant annet via Obrestad. 5. september 1941 for en båt med flyktninger, og en annen fòr tre dager seinere. Planleggingen av en seinere flukt ble avslørt, og tjue menn ble arrestert for å ha planlagt å flykte eller for å ha deltatt i forberedelsene. Flere av disse ble dømt og henrettet.
Franz-Haslberger-Schanze

Historie

Arkitekt Bruno Biehler konstruerte den første Steinbachschanze i 1923/24. 45-metersbakken ble utvidet til K60 i 1937. Skihopperen Franz Haslberger fra Reit im Winkl, som blant annet deltok i OL og ble tysk mester, døde i 1939, og samme år ble hoppbakken oppkalt etter ham. Bakken ble utvidet til K65 i 1947, og fikk nytt dommertårn og tribune til det tyske mesterskapet i 1950. I 1957 ble tårnet av tre revet og erstattet av et tårn av stål.
Bakken ble utvidet til K68 foran det tyske mesterskapet i 1966, og fikk selskap av to mindre bakker i 1969 og 1974. K57-bakken med plastdekke ble bygd i 1982. Den største bakken ble utvidet til K86 foran junior-VM i 1991, og videre til K90 i 1995.
Sveiv

Sveiver er hvaldyrenes forlemmer. Dette er nødvendige svømmeredskaper som disse sjøpattedyrene har fått omdannet gjennom evolusjon over mange årtusner. Sveier kan sammenlignes med seldyras luffer og fiskenes brystfinner. Hvalrossen (Odobenus rosmarus) har imidlertid så store luffer at de gjerne kalles sveiver.
Sveiver kan variere i både form og størrelse, avhengig av art, men knølhvalen har de største sveivene.
Seiling under Sommer-OL 2012 – 470 kvinner

Baneområdene

Baneområdene som ble brukt var P (Portland), N (Nothe), W (West) og S (South). Idealtiden før første båt var 60 minutter bortsett fra i medaljeseilasen da den var 30.
La Pafklik

La Pafklik er en esperantospråklig hiphop-duo, som spilte for første gang på en konsert i Frankrike i 2006. Duoen består av to unge menn fra Paris, Platano og Katakana. Platano rapper og synger, mens Katakana komponerer musikken og rapper.
La Pafklik har hatt konserter i Frankrike, Polen, Tyskland og Slovakia for både esperantiser og ikkeesperantister. De hadde en konsert i Paris i et ikkeesperantist-miljø.
22. desember 2008 ga La Pafklik ut sitt første album, som også var det første rappealbumet på esperanto. Det heter Fek al Esperanto (norsk: Faen ta esperanto). Temaene i sangene varierer, noen er ironiske og humoristiske, noen omtaler alkohol og cannabis, mens andre kritiserer politikk og det sosiale.
Miljøagentene

Miljøagentene er en miljøvernorganisasjon for barn. Organisasjonen sprang ut  av Norges Naturvernforbund i sin tid, og ble stiftet som Blekkulfs Miljødektektiver i 1992. Organisasjonen fikk sitt nåværende navn sommeren 2006 etter ekstraordinært landsmøte 22. april. Ved inngangen til 2011 hadde organisasjonen omtrent 6000 medlemmer og 25 lokallag. Miljøagentene er en selvstendig organisasjon, og er unik både i norsk og internasjonal sammenheng, ved at de kommuniserer miljø- og klimautfordringer utelukkende til barn.
Miljøagentene er en frivillig barneorganisasjon som er partipolitisk og religiøst uavhengig. Organisasjonen arbeider for et samfunn der mennesket vet hva naturen tåler og handler etter det, ønsker et renere miljø og en tryggere framtid for jorden og menneskene som bor på den. Miljøagenter oppdager den fantastiske naturen, utforsker sammenhengen mellom mennesker og natur og utfordrer miljøsinkene. Miljøagentene jobber for at barn skal bli flinkere til å si ifra, og organisasjonen hjelper dem å bli hørt av de voksne.
I 2008 ble det klart at Miljøagentene hadde vunnet Reklame for Alvor, som er reklamebransjens årlige dugnad for en sak eller organisasjon. Reklamebyrået Saatchi & Saatchi gikk utviklet det beste konseptet, og i romjulen 2008 ble kampanjen "Ikke sint, bare veldig, veldig skuffet" lansert.
Synenaria

Utbredelse

Arten finnes på Madagaskar.
Severndalen

Severndalen er et landbruksområde i midtvestlige i England hvor Storbritannias lengste elv Severn renner gjennom, og hvor veteranjernbanen Severn Valley Railway har linje som begynner i sitt nordligste sted i Bridgnorth i Shropshire og går 26 km til Bewdley i Worcestershire. Severndalens område er på rundt 40 km vest for Birmingham i regionen Vest-Midlands.
Severndalen benyttes også runde former for områder langs elven Severn så langs sør som Gloucester og så langt nord som til Ironbridge. I nord av Bridgnorth blir området rundt elven brattere og er kjent som Ironbridge Gorge, sluket eller kløften. Fra Bewdley sør til Gloucester er begge sidene langs elven brede og mister sitt preg av dal. Sør for Gloucester blir den til Severen Estuary, elvemunning.

Geologi og veger

Området er typisk for en vesentlig elv som har dype kanaler med hurtig strøm, omgitt av sletter og skogland. På grunn av myk sandbredder er det vanskelig å bygge bruer som kan bære tung last. Den eneste offentlige broene er ved Bridgnorth og Bewdley, noe som betyr at det er ingen måte for vegtrafikken å krysse elven i løpet av 26 km. De to hvoedvegene som går langs dalen er A442 på østsiden fra Bridgnorth via Alveley til Kidderminster og B4555 på vestsiden fra Bridgnorth via Highley til Bewdley. Begge disse går nord-sør tilnærmet parallelt med elven.
Taichung

Taichung (tradisjonell kinesisk: 臺中市/台中市; forenklet kinesisk: 台中市; Tongyong pinyin: Táijhōng Shìh; Hanyu pinyin: Táizhōng Shì; Wade-Giles: T'ai-chung-shih; Pe̍h-ōe-jī: Tâi-tiong-chhī) er en storby på øya Taiwan (Formosa), Republikken Kina. 
Befolkningen innen bygrensene var (2018) til 2 801 238, noe som gjør den til den tredje største byen på øya etter Taipei og Kaohsiung. Byen er offisielt administrert som en provinsby på Taiwan, Republikken Kina. Byens navn betyr «Sentrale Taiwan».
Taichungs internasjonale flyplass er den tredje største, og den nyeste på Taiwan.
Havnen i Taichung er den andre største fraktfasilitet på øya som er i stand til å håndtere konteinerskipsfart. Til tross for dens størrelse er det ingen fergetrafikk og havnen er stengt for uautorisert trafikk.
Reidar J. Kvinge

Biografi

Reidar Johansen Kvinge er født og oppvokst i Oslo. Han har teologisk utdannelse fra Newbold College i Bracknell i England, der han tok en BA i teologi i 1982, og fra Andrews University i Michigan i USA der han fullførte Master of Divinity i 1987.
Kvinge tok klinisk pastoral utdannelse (Clinical Pastoral Education) ved Memorial Hospital i South Bend i Indiana, USA i 1987.
Han ble ordinert til pastoral tjeneste i Syvendedags Adventistsamfunnet i 1990.
Kvinge tjenestegjorde som pastor for Adventistsamfunnets menigheter i Stavanger og Sandnes i perioden 1997-2010. Før tjenestetiden i Rogaland var han pastor i Skien og Mosjøen.
Kvinge ble valgt til unionsleder (øverste nasjonale leder) for Syvendedags Adventistsamfunnet i Norge i mai 2010 for perioden 2010-2015.